Publication: Magyar Közlöny
Issue: MK-2002-125 (Year: 2002, Number: 125)
Era: 1990-2004
Section: szóló 1993. évi IL. törvény (a továbbiakban: tv.) 9. §-a szerint azok, akikre
Paragraph Index: 65

c) a költségvetést és a számviteli törvény szerinti éves beszámolót. A közgyûlés csak a felügyelõ bizottság írásbeli jelentésének birtokában határozhat az a) és a c) pontban foglaltak esetén. 6/A.2. A felügyelõ bizottság a Szövetség vezetõitõl felvilágosítást, jelentést kérhet, a Szövetség könyveit és iratait megvizsgálhatja. A felügyelõ bizottság az ellenõrzésekrõl tájékoztatja a Szövetség vezetõit (igazgatótanács elnöke, vezérigazgató). A felügyelõ bizottság tagjai személyesen kötelesek eljárni. A felügyelõ bizottság jogosult külsõ szakértõt bevonni. 6/A.3. Ha a felügyelõ bizottság megállapítja, hogy a Szövetség tevékenysége jogszabályba, a Szövetség Alapszabályába, illetve határozataiba ütközik, jogosult rendkívüli közgyûlést összehívni és annak napirendjére javaslatot tenni. 6/A.4. A felügyelõ bizottság köteles a tevékenységérõl a közgyûlésnek és a tv. 26/A. § (6) bekezdése szerint a miniszternek beszámolni. 6/A.5. A felügyelõ bizottság tagjai a közgyûlésen tanácskozási joggal vesznek részt. 6/A.6. A felügyelõ bizottság elnöke az igazgatótanács ülésein jogosult részt venni. 6/A.7. A felügyelõ bizottság 3-5 fõbõl áll, akik közül három tag kijelölés, míg két tag választás útján nyeri el tisztségét három évre. A felügyelõ bizottságba a gazdasági miniszter két tagot, a pénzügyminiszter egy tagot jelöl ki. 6/A.8. A felügyelõ bizottság tagjai maguk közül egyszerû szótöbbséggel választanak elnököt. 6/A.9. A felügyelõ bizottság szükségképpen, de legalább évente kétszer tart ülést. Az ügyrendjét maga állapítja meg és a közgyûlés hagyja jóvá. 6/A.10. A felügyelõ bizottság üléseit az elnök, akadályoztatása esetén bármelyik tag jogosult összehívni. 6/A.11. A felügyelõ bizottság határozatképes, ha legalább három tag jelen van. Ha a felügyelõ bizottság ügyrendje nem ír elõ meghatározott ügyekben minõsített többséget, a felügyelõ bizottság egyszerû szótöbbséggel dönt. Szavazategyenlõség esetén az elnök szavazata dönt. 6/A.12. A felügyelõ bizottság üléseirõl jegyzõkönyvet kell vezetni. A jegyzõkönyvet az elnök és a jegyzõkönyvvezetõ írja alá. 6/A.13. A felügyelõ bizottság tagjai a közgyûlés által megállapított tiszteletdíjban részesülhetnek.

Source: https://magyarkozlony.hu/hivatalos-lapok/c0b67c468b1ab4ffb89d15daee2a44c19772078e/dokumentumok/8ad28b15009ae81ad1246264950712ab585e201d/letoltes